Yasmine Alghazi
អាសយដ្ឋាន
ទីក្រុង​ កូដ​ Zip នៃរដ្ឋ CA
លេខទូរសព្ទ​
អាសយដ្ឋា​ន​អ៊ីម៉ែល​

កាលបរិច្ឆេទ
អង្គភាព​គ្រប់គ្រង​បណ្តឹ​ងនិង​សម្របសម្រួល​
ផ្នែកអប់រំ​ពិសេស​
ក្រសួងអប់រំរដ្ឋកាលីហ្វ័រញ៉ា
1430 N Street
Sacramento, CA 95814
លោក-លោក​ស្រី​ ជាទីរាប់អាន​៖
នេះ​ជា​បណ្តឹង​អំពីការអនុវត្តតាមច្បាប់​អប់រំពិសេស​ (5 C.C.R. ផ្នែក​ 3200 និង​ផ្នែក បន្តបន្ទាប់​។) ខ្ញុំគិតថា​មណ្ឌលសិក្សា​ធិការរួប​រួម​ក្នុងតំបន់ (LUSD) កំពុងតែ​មិនអនុវត្ត​តាម​ច្បាប់​អប់រំពិសេស​របស់​រដ្ឋ​និង​សហព័ន្ធទេ​។
កូនរបស់ខ្ញុំ​ឈ្មោះ Amir។  គាត់​មានអាយុ​ប្រាំពីរឆ្នាំ​ ហើយចូលរៀននៅសាលា​ César Chávez Elementary School ដែលជា​សាលា​បឋម​សិក្សា​​នៅ​ក្នុង​ LUSD។ គាត់​មាន​ពិការភាព​ផ្នែកលូតលាស់​ ហើយក៏មាន​ពិការភាព​ផ្នែករាងកាយ​ផងដែរ​ ដែល​តម្រូវ​ឲ្យ​គាត់​ប្រើប្រាស់​ជំនួយ​ក្នុង​ការ​ធ្វើចលនាផ្លាស់ទី​។ កូនរបស់ខ្ញុំ​ និង​ខ្ញុំ​រស់នៅ​ជាមួយគ្នា​នៅអាសយដ្ឋាន​ក្នុង​មណ្ឌលសិក្សា​ធិការ​ LUSD។ ខ្ញុំ​មាន​បញ្ហា​ដូចខាងក្រោមជាមួយ​មណ្ឌ​ល​សិក្សា​ធិការ​របស់ខ្ញុំ៖
​ចំណាំ​៖ ជ្រើសរើស​បញ្ហា​ដែល​ត្រូវ​នឹង​ស្ថានភាព​កូនរបស់អ្នក​។ ប្រសិនបើ​អ្នកមានបញ្ហា ​ណាមួយផ្សេងពីបញ្ហានានា​​ដែល​មាន​រៀបរាប់ សូមពិពណ៌នា​អំពី​​ស្ថានភាព​នោះ​ឲ្យបា​ន​ពេញលេញ និង​រួម​បញ្ចូល​ផ្នែក​នៃ​ច្បាប់​ដែល​ត្រូវបាន​គេ​រំលោភបំពាន។ ទោះបីជាអ្នក​មិនដឹង​អំពីច្បាប់​ដែលត្រូវបាន​គេ​រំលោភបំពានក្តី ក៏​ក្រសួង​ CDE គួរតែ​ផ្គូផ្គង​​ច្បាប់ដែលត្រូវនឹង​ស្ថានភាព​របស់អ្នក​។
(1)	ខ្ញុំ​មិនដែលយល់ព្រមទៅនឹង​ការវាយតម្លៃផ្នែកចិត្តសាស្ត្រដែលត្រូវបាន​ធ្វើឡើង​ដោយមណ្ឌលសិក្សាធិការនោះទេ​។ (ការខកខានមិនបានទទួល​ការយល់ព្រម​ជាលាយលក្ខណ៍អក្សរពីឪពុកម្តាយ​សម្រាប់ការវាយតម្លៃ 34 C.F.R. Sec. 300.300,  Cal. Ed. Code Sec. 56321(c))។
(2)	នៅពេលដែលខ្ញុំ​ស្នើសុំ​មណ្ឌលសិក្សា​នូវសំណៅចម្លងមួយច្បាប់នៃការធ្វើ​តេស្ត​នានា​ដែលបានធ្វើឡើង​ដោយ​អ្នកចិត្ត​សាស្ត្រ​ ពួកគេ​​​បានបដិសេដ​មិនព្រមផ្តល់​ជូនសំណៅចម្លង​មួយច្បាប់ដល់ខ្ញុំ​ទេ​។ (ការខកខានមិនបាន​ផ្តល់ឲ្យ​ឪពុកម្តាយ​នូវ​កំណត់ត្រា​ដែលបានស្នើសុំ​ 34 C.F.R. Sec. 300.501; Cal. Ed. Code Sec. 56504)។
(3)	នៅកិច្ចប្រជុំ​ IEP របស់យើងថ្មីៗនេះ មណ្ឌលសិក្សាធិការ LUSD បានបដិសេធ​មិនកត់ត្រា​ចូលទៅក្នុង​ IEP នូវតម្រូវការ ក៏ដូចជាភាព​ញឹកញាប់និងថិរវេលា​នៃ​សេវាព្យាបាលដោយចលនា​ (សេវា​​​ពាក់ព័ន្ធ) បើទោះ​បីជា​ក្រុមការងារ​បានយល់ស្របហើយថាសេវា​ទាំងនេះ​មានភាពចាំបាច់យ៉ាងណាក៏ដោយ​។ (ការខកខានមិន​បាន​ផ្តល់​ជូនភាព​ញឹកញាប់​និង​ថិរវេលា​​នៃ​សេវាដែលពាក់ព័ន្ធ​ 34 C.F.R. Sec. 300.320(a)(7); Cal. Ed. Code Sec. 56345(a)(7))។
(4)	កម្មវិធី IEP របស់ Amir បញ្ជាក់​ថា​ គាត់នឹង​ទទួលទានអាហារថ្ងៃ​ត្រង់និង​ថ្នាក់សិក្សា​តូរ្យ​តន្ត្រី​​ជាមួយ​សិស្ស​ដែល​គ្មានពិការភាព​ ប៉ុន្តែ​មណ្ឌលសិក្សាធិការ​មិនបានផ្តល់​ឱកាស​ទាំងនេះ​ទេ​។ (ការខកខានមិនបាន​អនុវត្ត​កម្មវិធី​ IEP, 5 C.C.R. Sec. 3201(a); ការខកខានមិនបាន​ផ្តល់​មជ្ឈដ្ឋានដែលមាន​ការរឹតបណ្តឹងតិចតួច​​; 34 C.F.R. Sec. 300.114-300.117)។
(5)	កម្មវិធី IEP របស់​ Amir បញ្ជាក់ថា គាត់ត្រូវតែ​ទទួលបានការព្យាបាល​ផ្នែកការនិយាយស្ដី​ពីរដង​ក្នុងមួយសប្តាហ៍​ក្នុង​រយៈ​​ពេល​ 30នាទី​ ប៉ុន្តែ​មណ្ឌលសិក្សា​ធិកា​រ LUSD និយាយថា​ពួកគេ​មិនមាន​អ្នកព្យាបាលផ្នែក​ការនិយាយស្ដី​សម្រាប់​ផ្តល់ជូនទេ​។​ (ការខកខានមិនបានផ្តល់​ការអប់រំ​សាធារណៈសមស្រប​និង​ឥត​គិតថ្លៃ​ (FAPE), 20 U.S.C. Sec. 1412(a)(1)(A); ការខកខានមិនបានអនុវត្ត​កម្មវិធី​ IEP​; 5 C.C.R. Sec. 3201(a))។
ដើម្បីដោះស្រាយ​បញ្ហាបណ្តឹង​នេះ ខ្ញុំ​កំពុងតែ​ស្នើសុំ​ដំណោះស្រាយ​ដូចខាងក្រោម៖
(1) បង្គាប់​ឲ្យ​មណ្ឌលសិក្សា​ធិការ​អនុញ្ញាតឲ្យ​ខ្ញុំ​ទទួលបាន​កំណត់​ត្រាកូនរបស់ខ្ញុំ។​
(2) បង្គាប់​ឲ្យ​មណ្ឌលសិក្សាធិការស្នើសុំការយល់ព្រម​ពីខ្ញុំ​សិន មុនពេល​ធ្វើការវាយតម្លៃ​នៅពេល​ខាងមុខ​។
(3) បង្គាប់​ឲ្យ​មណ្ឌលសិក្សាធិការអនុញ្ញាត​ឲ្យ​ Amir ទទួលទាន​​អាហារថ្ងៃ​ត្រង់​និងថ្នាក់សិក្សា​តូរ្យ​តន្ត្រី​ជាមួយសិស្ស​ដែល​គ្មានពិការភាព​​ ស្របទៅតាម​កម្មវិធី​ IEP របស់គាត់​។
(4) បង្គាប់​ឲ្យ​មណ្ឌលសិក្សាធិការ​ធ្វើការកែសម្រួល​កម្មវិធី​ IEP ដើម្បី​បញ្ជាក់ថា​ត្រូវតែផ្តល់​ជូននូវ​ការព្យាបាល​ដោយ​​ចលនា​​បីដង​ក្នុងមួយសប្តាហ៍​ 30នាទីក្នុងមួយសប្តាហ៍។​
(5) បង្គាប់​ឲ្យមណ្ឌលសិក្សាធិការ​ចាប់ផ្តើម​អនុវត្តជាបន្ទាន់​នូវ​ម៉ោង​ព្យាបាលផ្នែកការនិយាយស្ដី ​ពីរដង​ក្នុងមួយសប្តាហ៍​ ដូចមានបញ្ជាក់​នៅក្នុង​កម្មវិធី​ IEP របស់ Amir។ 
(6) បង្គាប់​ឲ្យ​មណ្ឌលសិក្សាធិការ​ធ្វើការរៀបចំ​ផ្តល់​ជូន​ម៉ោងសង​ការ​​​ព្យាបាល​ផ្នែកការនិយាយស្ដី​​សម្រាប់គ្រប់ម៉ោងព្យាបាល​ទាំងអស់​ដែលកូនរបស់ខ្ញុំមិនបាន​ទទួល​ នៅពេ​ល​ដែល​មិនមាន​អ្នកព្យាបាល​ផ្នែក​ការនិយាយស្ដី​សម្រាប់ផ្តល់​ជូន​។
ខ្ញុំបាន​ភ្ជាប់មកជាមួយនូវ​កម្មវិធី​ IEP មួយច្បាប់​របស់កូនខ្ញុំ​ និង​លិខិត​មួយច្បាប់​ទៅកាន់​មណ្ឌលសិក្សា​ធិការ​ដែលស្នើសុំ​ ______________(អ្វីមួយដែលអ្នកបានសរសេរ​ទៅកាន់មណ្ឌលសិក្សាធិការ​ និង​បានស្នើសុំ​ពួកគេ​ឲ្យ​​ដោះស្រាយ​ មុនពេល​អ្នកដាក់ពាក្យបណ្តឹង​នេះ​)។

ខ្ញុំស្នើសុំ​ឲ្យមានការស៊ើប​អង្កេត​និង​ដំណោះស្រាយ​ជាបន្ទាន់ ដោយសារតែ​កូនរបស់ខ្ញុំមិន​អាច​​មានលទ្ធភាព​រង់ចាំ​សេវាទាំងនេះ​ទេ​។
សូមអរគុណ​សម្រាប់ជំនួយ​របស់​អ្នក​។
ដោយក្ដីគោរពរាប់អាន
Yasmine Alghazi